3.  การประกอบธุรกิจของแต่ละสายผลิตภัณฑ์

บริษัทฯ และบริษัทย่อยประกอบธุรกิจโรงงานอุตสาหกรรมเครื่องนุ่งห่ม มีสินค้าจำแนกตามผลิตภัณฑ์
ได้แก่ ถุงน่องสนตรี ถุงเท้า ชุดชั้นในสตรี ชุดกายบริหาร ชุดนอน เบ็ดเตล็ดอื่นๆ

(1) ลักษณะผลิตภัณฑ์

ในผลิตภัณฑ์แต่ละประเภทจะมีลักษณะที่แตกต่างกันออกไปตามลักษณะการใช้งานของผู้บริโภคแต่ละกลุ่ม
และบางประเภทอาจจะมีลักษณะผลิตภัณฑ์ที่เหมือนกัน
แต่ความต้องการใช้งานแตกต่างกันขึ้นอยู่กับวัตถุประสงค์ของผู้บริโภค ดังนั้น
การออกแบบแต่ละผลิตภัณฑ์ต้องขึ้นอยู่กับผู้บริโภค ลักษณะผลิตภัณฑ์มีดังนี้

ลักษณะผลิตภัณฑ์ (FORM)

  ----------------------------------- -----------------------------------
  กลุ่มสินค้า                             ลักษณะและรายละเอียดของผลิตภัณฑ์

  1. ถุงน่อง/ถุงเท้า                      ถุงน่องเต็มตัว

                                      ถุงน่องยกสะโพก

                                      ถุงน่องรูปแบบกางเกงใน

                                      ถุงน่องโคนขา

                                      ถุงน่องแค่เข่า

                                      ถุงน่องแค่ข้อเท้า

                                      ถุงรองส้น

  2. ชุดชั้นในสตรี                        กางเกงใน

                                      กางเกงขากุด

                                      กางเกงขาสั้นยกสะโพก

                                      กางเกงความยาว 1 ส่วน, 2 ส่วน, 3 ส่วน,
                                      4 ส่วน

                                      เสื้อทับ

                                      เสื้อเกาะอก

  3. ชุดนอน                            ชุดนอน

                                      ชุดคลุม

                                      ชุดนอนเสื้อและกางเกง

  4. ชุดกายบริหาร                       กางเกงผ้าทอ

                                      กางเกงผ้า COTTON

                                      เสื้อ

  5. สินค้าเบ็ดเตล็ด                      ชิ้นงานสำหรับทำดอกไม้ประดิษฐ์

                                      []ตุ๊กตา
  ----------------------------------- -----------------------------------

(2) การตลาดและภาวะการแข่งขัน

    1.  นโยบายและลักษณะของการตลาด

ผลิตภัณฑ์ของบริษัทฯและบริษัทย่อยมีหลายผลิตภัณฑ์ซึ่งแต่ละผลิตภัณฑ์มีการบริโภคที่แตก ต่างกัน ดังนั้น
การกำหนดกลยุทธ์การแข่งขันจึงต้องเน้นแต่ละผลิตภัณฑ์และแต่ละผู้บริโภคซึ่งแยกกันอย่างเด็ดขาด
สำหรับนโยบายแต่ละผลิตภัณฑ์จะเป็นแนวทางเดียวกัน โดยมุ่งเน้นดังนี้

ผลิตภัณฑ์ บริษัทฯ และบริษัทย่อยกำหนดเป็นนโยบายเรื่องคุณภาพของสินค้าต้องเป็นที่ยอม
รับของผู้บริโภคและมีการพัฒนารูปแบบผลิตภัณฑ์ใหม่ๆ
ที่ทันสมัยและหลายรูปแบบตามความต้องการของผู้บริโภคเพื่อให้ผู้บริโภคสามารเลือกหาได้

บรรจุภัณฑ์ มุ่งเน้นความสวยงามมีการออกแบบให้สะดุดตา เพื่อจูงใจให้ผู้บริโภคสนใจต่อผลิตภัณฑ์

ด้านราคา
กำหนดราคาที่สามารถแข่งขันได้กับสินค้าประเภทเดียวกันกับผู้ผลิตรายอื่นหรือสินค้าที่นำเข้าจากต่างประเทศ

ลักษณะของลูกค้าที่จำหน่ายมีความสัมพันธ์ทางธุรกิจ ได้แก่ บริษัท นิวซิตี้ (กรุงเทพฯ) จำกัด
(มหาชน) เป็นผู้ถือหุ้นรายใหญ่ของบริษัทฯ รายหนึ่ง ดังนั้น จึงไม่มีผลกระทบต่อบริษัทฯ
ในเรื่องการสูญเสียลูกค้า นอกจากนี้จะช่วยให้บริษัทฯ และบริษัทย่อยในการเพิ่มยอดขาย
โดยสัดส่วนการจำหน่ายในช่วง 3 ปีที่ผ่านมา มีดังนี้

  ------------------- ---------- ------- ---------- ------- --------- -------
                      2551               2550               2549      

                      ยอดขาย     %       ยอดขาย     %       ยอดขาย    %

  บมจ.นิวซิตี้ (กรุงเทพฯ)  262.27     87.73   210.84     85.65   224.84    83.71

  อื่นๆ                 36.69      12.27   35.32      14.35   43.75     16.29

  ยอดขายรวม           298.96     100     246.16     100     268.59    100
  ------------------- ---------- ------- ---------- ------- --------- -------

สัดส่วนการจำหน่ายในประเทศและต่างประเทศ

  ------------------- ---------- ------- ---------- ------- --------- -------
                      2551               2550               2549      

                      รายได้      %       รายได้      %       รายได้     %

  ในประเทศ            275.24     92.07   225.47     91.60   251.59    93.67

  ต่างประเทศ           23.72      7.93    20.69      8.40    17.00     6.33

  รวม                 298.96     100     246.16     100     268.59    100
  ------------------- ---------- ------- ---------- ------- --------- -------

[]

ผู้บริโภคหรือลูกค้าของลูกค้าจะแบ่งออกเป็น 2 กลุ่ม ได้แก่ กลุ่มลูกค้าในประเทศ
และกลุ่มลูกค้าต่างประเทศ กลุ่มลูกค้าในประเทศ ได้แก่ ห้างสรรพสินค้า ร้านค้าต่างๆ ทั่วไป
กรุงเทพมหานคร และต่างจังหวัด สำหรับลูกค้าต่างประเทศ ได้แก่ กลุ่มประเทศในเอเชีย
ลูกค้าเป้าหมายใหม่ ได้แก่ ตลาดยุโรป ได้แก่ ไอแลนด์ อังกฤษ เยอรมัน เป็นต้น

การจัดจำหน่ายของบริษัทฯ และบริษัทย่อยเป็นเครดิตให้กับลูกค้าเป็นส่วนใหญ่
เพื่อให้สามารถจำหน่ายต่อให้กับห้างสรรพสินค้าและร้านค้าต่างๆ

2.  สภาพการแข่งขัน

ผลิตภัณฑ์ที่บริษัทฯ และบริษัทย่อยผลิตอยู่ เป็นผลิตภัณฑ์ที่มีผู้ผลิตน้อยรายจึงไม่มีผลกระทบกับบริษัทฯ
และบริษัทย่อย ยกเว้นผลกระทบจากการนำเข้าผลิตภัณฑ์จากต่างประเทศปัจจุบันบริษัทฯ
และบริษัทย่อยเป็นผู้ผลิตรายใหญ่ที่สุด มีกำลังการผลิตประมาณร้อยละ 80
ของผลิตภัณฑ์ทั้งหมดที่จำหน่ายในประเทศ

เนื่องจากการลงทุนในอุตสาหกรรมประเภทนี้ต้องมีขั้นตอนการผลิตมากขั้นตอน
และแต่ละขั้นตอนต้องมีการลงทุนสูง
ประกอบกับความต้องการของตลาดในประเทศที่ผ่านมามีปริมาณลดลงทั้งในตลาดในประเทศและต่างประเทศ
ดังนั้น การที่จะมีผู้ประกอบกิจการรายใหม่ๆ เกิดขึ้นมีโอกาสน้อยมาก

(3) การจัดหาผลิตภัณฑ์

    1.  ลักษณะการจัดให้ได้มาซึ่งผลิตภัณฑ์

บริษัทฯ และบริษัทย่อย มีโรงงานจำนวน 3 แห่ง ได้แก่ โรงงานนิคมอุตสาหกรรมบางชัน
โรงงานสหโชควัฒนา (สุวินทวงศ์) จังหวัดฉะเชิงเทรา และโรงงานในโครงการแพนธานี
จังหวัดระยอง มีกำลังการผลิตรวมกันดังนี้

  ----------------- ----------- ------- ----------- ------- ----------- -------
  ประเภทสินค้า        2551                2550                2549        

                    ปริมาณ (โหล) %       ปริมาณ (โหล) %       ปริมาณ (โหล) %

  ถุงน่องและถุงเท้า     2,200,000   62.06   1,800,000   49.05   2,000,000   51.81

  ชุดชั้นในสตรี         1,000,000   28.21   1,500,000   40.87   1,500,000   38.86

  ชุดกายบริหาร        40,000      1.13    60,000      1.63    50,000      1.30

  ชุดนอน             5,000       0.14    10,000      0.27    10,000      0.26

  อื่นๆ               300,000     8.46    300,000     8.18    300,000     7.77

  รวม               3,545,000   100     3,670,000   100     3,860,000   100
  ----------------- ----------- ------- ----------- ------- ----------- -------

[]

กำลังการผลิตกับประเภทของผลิตภัณฑ์มีส่วนสัมพันธ์กันทั้งนี้เนื่องจากเป็นการใช้เครื่องจักรร่วมกัน
ดังนั้น เมื่อมีการผลิตสินค้าประเภทชุดชั้นในสตรีเพิ่มขึ้น มีผลให้สินค้าประเภทถุงน่องลดลง
สำหรับอัตราส่วนที่เปลี่ยนแปลงขึ้นอยู่กับความต้องการของลูกค้าในสินค้าแต่ละประเภท

การจัดหาวัตถุดิบสำหรับผลิตสินค้าเพื่อจำหน่ายวัตถุดิบที่ใช้เป็นวัตถุดิบประเภทTEXTURED YARN,
SPANDEX YARN, TORQUE YARN, BARE วัตถุดิบส่วนใหญ่นำเข้าจากประเทศ ได้แก่
ประเทศอิตาลี เกาหลี ไต้หวัน ญี่ปุ่น สัดส่วนการจัดหาจากต่างประเทศร้อยละ 60
และในประเทศร้อยละ 40

คุณภาพของวัตถุดิบที่นำเข้ามาหรือซื้อจากในประเทศที่มีการควบคุมตามมาตรฐาน จึงไม่มีผลกระ
ทบต่อการผลิต และจากการที่มีผู้ขายมากรายจึงสามารถเลือกซื้อได้
จึงไม่มีผู้ขายรายใดที่มียอดซื้อเกินกว่าร้อยละ 30 ของยอดซื้อรวม และในปี 2551 บริษัทฯ
และบริษัทย่อย สามารถนำเข้าวัตถุดิบได้ตามปริมาณที่ต้องการ

2.  กระบวนการผลิตที่มีผลกระทบต่อสิ่งแวดล้อม

การดำเนินงานของบริษัทฯ
และบริษัทย่อยอยู่ภายใต้การดูแลของนิคมอุตสาหกรรมแห่งประเทศไทยหนึ่งแห่ง สำหรับอีก 2
แห่งโรงงานมีระบบการจัดการสิ่งแวดล้อมและมีการปรับปรุงอย่างต่อเนื่อง
เพื่อให้เป็นไปตามที่กฎหมายกำหนด
และที่ผ่านมาไม่มีเรื่องถูกฟ้องร้องหรือมีกรณีพิพาทเกี่ยวกับสิ่งแวดล้อม

(4) งานที่ยังไม่ได้ส่งมอบ

  - ไม่มี -

[]